open-index/open-wikipedia-markdown huggingface dataset:
Δήμος Θέρμης

Ο **Δήμος Θέρμης** είναι δήμος της Περιφέρειας Κεντρικής Μακεδονίας που συστήθηκε την 1η Ιανουαρίου 2011 από τη συνένωση των 3 προϋπαρχόντων δήμων Βασιλικών, Θέρμης και Μίκρας. Ο μόνιμος πληθυσμός του ανέρχεται σε 55.358 κατοίκους σύμφωνα με την απογραφή του 2021 από την ΕΛ.ΣΤΑΤ..

Πρωτεύουσά του είναι η Θέρμη. Επίσης στην περιοχή της Μίκρας βρίσκεται το Διεθνές Αεροδρόμιο Θεσσαλονίκης «Μακεδονία».

## Δημοτικές ενότητες
{ "type": "ExternalData", "service": "geoshape", "ids": "Q12875669","properties": {"title": "Δήμος Θέρμης", "marker-color": "f01080"}  }

### Δημοτική Ενότητα [[Δήμος Βασιλικών|Βασιλικών]]
*Δημοτική Κοινότητα Βασιλικών 
::Βασιλικά [3.762] 
::
* Τοπική Κοινότητα Λακκιάς
:: 
::Λακκιά [438] 
*Τοπική Κοινότητα Αγίας Παρασκευής
::Αγία Παρασκευή [2.244]
*Τοπική Κοινότητα Αγίου Αντωνίου

::Άγιος Αντώνιος [647]
::Μονοπήγαδο [227]
*Τοπική Κοινότητα Λιβαδίου
::Λιβάδι [263]
*Τοπική Κοινότητα Περιστεράς
::Περιστερά [770]
*Τοπική Κοινότητα Σουρωτής

::Σουρωτή [1.560]

### Δημοτική Ενότητα [[Δήμος Θέρμης (πρόγραμμα Καποδίστριας)|Θέρμης]]
*Δημοτική Κοινότητα Θέρμης
::Θέρμη - Τριάδι [16.004]
*Δημοτική Κοινότητα Νέου Ρυσίου
::Νέο Ρύσιο [2.952]
*Τοπική Κοινότητα Νέας Ραιδεστού
::Νέα Ραιδεστός [3.869]
* Οικισμός Φιλοθέη

::Φιλοθέη [232]
* Τοπική Κοινότητα Ταγαράδων
::Ταγαράδες [2.088]

### Δημοτική Ενότητα [[Δήμος Μίκρας|Μίκρας]]
* Δημοτική Κοινότητα Πλαγιαρίου
::Πλαγιάρι [5.392]
* Δημοτική Κοινότητα Τριλόφου

::Τρίλοφος [7.227]
::Άνω Σχολάρι [178]
* Τοπική Κοινότητα Καρδίας
::Καρδία [3.394]
* Κοινότητα Τοπική Κάτω Σχολαρίου

::Κάτω Σχολάρι [1.954]

## Διοίκηση
## Κοινοτάρχες και δήμαρχοι
## Κοινοτάρχες
Μετά το 1975, κοινοτάρχες ήταν οι:
 

## Δήμαρχοι
 

## Παραπομπές


## Πηγές
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
*Απογραφή Πληθυσμού - Κατοικιών 2011. ΜΟΝΙΜΟΣ Πληθυσμός , Ελληνική Στατιστική Αρχή

## Εξωτερικοί σύνδεσμοι
* 
* 

Κατηγορία:Δήμος Θέρμης
Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Θεσσαλονίκης
Η Ζωή Όπως Την Ξέρουμε (ταινία)

**Η Ζωή Όπως Την Ξέρουμε** (αγγλικά: *Life As We Know It*) είναι ο τίτλος αμερικανικής ρομαντικής κομεντί παραγωγής 2010 σε σκηνοθεσία Γκρεγκ Μπερλάντι και πρωταγωνιστούν οι Κάθριν Χέιγκλ και Τζος Ντουχάμελ. Το σενάριο είναι των Ίαν Ντάιτσμαν και Κρίστιν Ρασκ Ρόμπινσον και στην ταινία συμμετέχουν οι Τζος Λούκας, Κριστίνα Χέντρικς, Χέις ΜακΑρθουρ και τα τρίδυμα κοριτσάκια Αλέξις, Μπριν και Μπρουκ Κλάγκετ (ηλικίας 18 μηνών κατά τα γυρίσματα). 

Η ταινία έκανε πρεμιέρα στην Ελλάδα στις 4 Νοεμβρίου 2010. 

## Υπόθεση
Η Χόλι Μπέρενσον (Κάθριν Χέιγκλ) είναι μια πολυάσχολη ιδιοκτήτρια κέιτερινγκ και ο Έρικ Μέσερ (Τζος Ντουχάμελ) ένας φιλόδοξος σκηνοθέτης αθλητικών προγραμμάτων. Μετά από ένα καταστροφικό πρώτο ραντεβού, και οι δύο γνωρίζουν ότι έχουν δύο κοινά στοιχεία: την αμοιβαία αντιπάθεια και την αγάπη τους για τη βαφτιστήρα τους, Σόφι. Μετά το θάνατο των γονιών της μικρής σε αυτοκινητιστικό δυστύχημα, οι δύο "εχθροί" είναι πλέον οι μόνοι άνθρωποι στον κόσμο για την Σόφι και πρέπει να βρουν τρόπο να αντιμετωπίσουν τις διαφορές τους. Ισορροπώντας ανάμεσα σε επαγγελματικές φιλοδοξίες και ανταγωνιστικές επαγγελματικές υποχρεώσεις, και οι δύο θα πρέπει να βρουν κοινό έδαφος την ίδια στιγμή που θα αναγκαστούν να μοιραστούν την ίδια στέγη.

## Ηθοποιοί και Χαρακτήρες
* Κάθριν Χέιγκλ - Χόλι Μπέρενσον
* Τζος Ντουχάμελ - Έρικ Μέσερ
* Τζος Λούκας - Σαμ
* Κριστίνα Χέντρικς - Άλισον Νόβακ
* Χέις ΜακΆρθουρ - Πίτερ Νόβακ
* Σάρα Μπερνς - Τζανίν Γκροφ
* Μελίσα Μακάρθι - ΝτιΜπι
* Αλέξις Κλάγκετ - Σόφι
* Μπριν Κλάγκετ - Σόφι
* Μπρουκ Κλάγκετ - Σόφι

## Κριτικές
Η ταινία "Η Ζωή Όπως Την Ξέρουμε" έχει λάβει αρκετά καλές κριτικές. 
* "Είναι γρήγορη, με καλές ερμηνείες και ανώδυνη. Αυτά σήμερα είναι πολύ σημαντικά χαρακτηριστικά για μια ταινία."
* "Αυτό που δεν περιμένει κανείς είναι το πόσο ευχάριστη ταινία είναι, με τον Τζος Ντουχάμελ να δένει άψογα με την Κάθριν Χέιγκλ στη μεγάλη οθόνη".
* "Η υπόθεση αφορά  δύο φαινομενικά αντίθετους χαρακτήρες που για χάρη ενός παιδιού ανακαλύπτουν πόσο ταιριάζουν και θα ζήσουν την υπόλοιπη ζωή τους μαζί. Κάτι απλό και καθημερινό δηλαδή! Τουλάχιστον είναι πιο διασκεδαστικό από κάτι άλλα που έχουμε δει." 

## Box Office
* Προϋπολογισμός: 38.000.000 δολάρια
* Θέση ανοίγματος: 2η
* Πρεμιέρα (άνοιγμα τριημέρου): 14.500.000 δολάρια
* Εισπράξεις στην Αμερική: 53.300.000 δολάρια
* Εισπράξεις στην Ελλάδα: 27.199 εισιτήρια
* Παγκόσμιες εισπράξεις: 105.600.000 δολάρια 

## Παραπομπές


## Εξωτερικοί σύνδεσμοι
* Επίσημο website
* Η Ζωή Όπως Την Ξέρουμε στο IMDB

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2010
Κατηγορία:Ταινίες παραγωγής Warner Bros.
Κατηγορία:Αγγλόφωνες ταινίες
Κατηγορία:Αμερικανικές ρομαντικές κωμικές ταινίες
Κατηγορία:Αμερικανικές δραματικές κωμικές ταινίες
Κατηγορία:Ταινίες γυρισμένες στην Ατλάντα
Αναμνηστικά νομίσματα Ευρώ (Κύπρος)

Η Κύπρος έχει εκδώσει ένα αναμνηστικό κέρμα των 2 ευρώ, στη κοινή έκδοση για την επέτειο των 10 χρόνων του ευρώ το 2009. Ανήκει στις 4 χώρες που δεν έχουν εκδόσει ακόμη κάποιο δικό τους ανεξάρτητο αναμνηστικό κέρμα (μαζί με τη Μάλτα, την Ιρλανδία και την Ολλανδία). 

## Πίνακας αναμνηστικών κερμάτων ανά έτος

## Κοινή έκδοση 2007
Η πρώτη κοινή έκδοση αναμνηστικού κέρματος €2 έγινε το 2007 για τη συμπλήρωση 50 χρόνων από την υπογραφή της Συνθήκης της Ρώμης που θεωρείται το ιδρυτικό έγγραφο της Ευρωπαϊκής Ένωσης. Τη χρονιά αυτή η Κύπρος δεν ήταν ακόμη μέλος της ευρωζώνης (ένταξη 2008). Όμως, μαζί με την Ουγγαρία (που επίσης δεν είχε -ούτε έχει- εισαγάγει το ευρώ συμμετείχαν στο πρόγραμμα αυτό εκδίδωντας νόμισμα με το ίδιο σχέδιο αλλά με αξία στο δικό τους εθνικό νόμισμα. Η Κύπρος εξέδωσε κέρμα αξίας £1. 

Στο κέρμα απεικονονίζεται ένα ανοιχτό βιβλίο που συμβολίζει το κείμενο της συνθήκης που υπογράφηκε από τα έξι ιδρυτικά κράτη-μέλη της Ευρωπαϊκής Κοινότητας Άνθρακα και Χάλυβα, πάνω σε ένα φόντο βασισμένο σε σχέδιο του Μιχαήλ Άγγελου για την πλατεία του Καπιτωλίου στη Ρώμη, την πόλη όπου υπογράφηκε η συνθήκη. Στο πάνω μέρος υπάρχει η επιγραφή *ΣΥΝΘΗΚΗ ΤΗΣ ΡΩΜΗΣ 50 ΧΡΟΝΙΑ*' .

## Δείτε ακόμη
#Αναμνηστικά κέρματα των 2 ευρώ
#Κυπριακά κέρματα ευρώ

## Παραπομπές


Κατηγορία:Κέρματα ευρώ
Κατηγορία:Οικονομία της Κύπρου
Ινοούγιε Καορού

Ο **Ινοούγιε Καορού** () ήταν Ιάπωνας πολιτικός, γκενρό και κόμης.

Το 1863 έφυγε κρυφά στην Αγγλία. Επέστρεψε στην Ιαπωνία το 1864 και έγινε μέλος του Προοδευτικού Κόμματος. Το 1878 ήταν Υπουργός Δημόσιων Έργων, το 1880 - Υπουργός Εξωτερικών, ενώ από το 1887 μέχρι το 1889 - Υπουργός Γεωργίας. Το 1885 έλαβε τον τίτλο του Κόμη. Στο Συμβούλιο του Ιτό Χιρομπούμι (1893) ήταν Υπουργός Εσωτερικών.

## Περαιτέρω διάβασμα

* Akamatsu, Paul. *Meiji 1868: Revolution and Counter-Revolution in Japan.* Trans. Miriam Kochan. New York: Harper & Row, 1972.
* Beasley, W. G. *The Meiji Restoration.* Stanford: Stanford University Press, 1972.
* Beasley, W. G. *The Rise of Modern Japan: Political, Economic and Social Change Since 1850.* St. Martin's Press, New York 1995.
* Craig, Albert M. *Chōshū in the Meiji Restoration.* Cambridge: Harvard University Press, 1961.
* Jansen, Marius B. and Gilbert Rozman, eds. *Japan in Transition: From Tokugawa to Meiji.* Princeton: Princeton University Press, 1986.

## Εξωτερικοί σύνδεσμοι

* National Diet Library bio 

Κατηγορία:Γκενρό
Τριχόπτωση

**Η τριχόπτωση**, γνωστή και ως **αλωπεκία** ή **φαλάκρα**, αναφέρεται στην απώλεια τριχών από ένα μέρος του κεφαλιού ή του σώματος. Συνήθως τουλάχιστον το κεφάλι εμπλέκεται. Η σοβαρότητα της τριχόπτωσης διαφέρει, καθώς μπορεί να επηρεάσει μια μικρή περιοχή έως και ολόκληρο το σώμα. Η φλεγμονή ή οι ουλές συνήθως δεν παρατηρούνται. Η τριχόπτωση σε κάποιοτς ανθρώπους προκαλεί ψυχολογική δυσφορία.

Τα συνηθισμένα είδη περιλαμβάνουν την ανδρικού τύπου τριχόπτωση, την θηλυκού τύπου τριχόπτωση, την αλωπεκία aerata (γηροειδής αλωπεκία) και την αραίωση των τριχών που είναι γνωστή ως τελογενής τριχόρροια. Η αιτία της ανδρικού τύπου τριχόπτωσης αποτελεί ένα συγκερασμό γενετικών παραγόντων και ανδρικών ορμονών. Η αιτία της γυναικείας τύπου τριχόπτωσης παραμένει ασαφής. Η αιτία της αλωπεκίας aerara (γηροειδής αλωπεκία) είναι αυτοάνοση. Η τελογενής τριχόρροια είναι πολύ συχνή μετά την εγκυμοσύνη.

Λιγότερες συνήθεις αιτίες απώλειας τριχών χωρίς φλεγμονή ή ουλές περιλαμβάνουν το τράβηγμα των τριχών, ορισμένα φάρμακα, συμπεριλαμβανομένης της χημειοθεραπείας, τον ιό HIV / AIDS, τον υποθυρεοειδισμό και τον υποσιτισμό, συμπεριλαμβανομένης της ανεπάρκειας σιδήρου. Οι αιτίες της τριχόπτωσης που εμφανίζονται με ουλές ή φλεγμονή περιλαμβάνουν μυκητίαση, συστηματικό ερυθηματώδη λύκο, ακτινοθεραπεία και σαρκοείδωση. Η διάγνωση της τριχόπτωσης βασίζεται εν μέρει στις περιοχές που επηρεάζονται.

Η θεραπεία της τριχόπτωσης μπορεί να περιλαμβάνει απλά την αποδοχή της κατάστασης. Οι παρεμβάσεις που μπορούν να δοκιμαστούν περιλαμβάνουν τα φάρμακα  μινοξιδίλη (ή φινασταρίδη) και χειρουργική επέμβαση μεταμόσχευσης τριχών. Η αλωπεκία aerata (γηροειδής αλωπεκία)  μπορεί να αντιμετωπιστεί με στεροειδείς ενέσεις στην πληγείσα περιοχή, αλλά αυτές πρέπει να επαναλαμβάνονται συχνά για να είναι αποτελεσματικές. Η τριχόπτωση αποτελέι συχνό πρόβλημα. Η τριχόπτωση κατά την ηλικία των 50 ετών επηρεάζει περίπου το ήμισυ των ανδρών και το ένα τέταρτο των γυναικών. Περίπου το 2% των ανθρώπων αναπτύσσει αλωπεκία aerata (γυροειδή αλωπεκία)  σε κάποια στιγμή στη ζωή τους.

## Αναφορές
Ογιάμα Ιβάο

Ο **Ογιάμα Ιβάο** (, 12 Νοεμβρίου 1842, Σατσούμα — 10 Δεκεμβρίου 1916 Επίτιμο Μέλος του Τάγματος της Αξίας, νομαρχία Φυκουόκα) ήταν Ιάπωνας στρατιωτικός και συγκεκριμένα Στρατάρχης της Ιαπωνικής Αυτοκρατορίας.

## Βιογραφία

Γεννήθηκε στη Σατσούμα σε οικογένεια Σαμουράι.

Συμμετείχε στον Πόλεμο των Μπόσιν.

Κατά τη διάρκεια του Γαλλο-Πρωσσικού Πολέμου, πολεμούσε στο πλευρό των Πρώσων. Από το 1871 μέχρι το 1874 - μαθητής στις στρατιωτικές ακαδημίες της Γαλλίας και της Ελβετίας.

Όταν το 1887, ο συγγενής του, Σάιγκο Τακαμόρι κήρυξε την επανάσταση των Σαμουράι στη Σατσούμα, ο Ογιάμα έμεινε πιστός στη κυβέρνηση.

Το 1879 διορίστηκε Αναπληρωτής Υπουργός Εσωτερικών και διοικητής της αστυνομίας του Τόκιο. Από το 1880, Υπουργός Άμυνας, από το 1882, διοικητής του Κυρίου Συμβουλίου. Το 1883 πραγματοποίησε ταξίδι στην Ευρώπη για να μελετήσει την οργάνωση των ευρωπαϊκών στρατών.

Μετά την επιστροφή του, από το 1885 μέχρι το 1896 (με κάποια διαλείμματα) ήταν Υπουργός Άμυνας. 

Το 1894, μετά την αρχή του Σινοϊαπωνικού Πολέμου των ετών 1894 και 1895 ήταν διοικητής της 2ης Στρατιάς, η οποία με πολιορκία κατέλαβε το Λιουϊσούν. Μετά, η Στρατιά μεταφέρθηκε στη Κίτρινη Θάλασσα και κατέλαβε το οχυρό στο Βεϊχάι.

Χάρη στα αποτελέσματα του πόλεμου έλαβε τον τίτλο του μαρκήσιου και έγινε μέλος του Κρυφού Συμβουλίου. Στις 20 Ιανουαρίου 1898 έλαβε τον βαθμό του Στρατάρχη της Ιαπωνικής Αυτοκρατορίας.

Από το 1899 μέχρι το 1904 - διοικητής του Κύριου Συμβουλίου. Υπό την ηγεσία του δημιουργήθηκε το σχέδιο του πολέμου με τη Ρωσία.

Τον Ιούνιο του 1904 διορίστηκε Κύριος Διοικητής των Ιάπώνων στρατιωτών στη Μαντσουρία και στη Χερσόνησο Λιαοντούνσκ. Υπό τη διοίκηση του, οι Ιάπωνες νίκησαν στη Μάχη της λίμνης Σάχε, στη Μάχη της Χερσονήσου Λιαογιάνσκ και, χάρη στη βοήθεια της 4ης Στρατιάς του Νογκί Μαρεσούκιε, στη Μάχη του Μουκντένσκ.

Το 1906 έγινε επίτιμο μέλος του Αγγλικού Τάγματος της Αξίας.

Το 1907, ο Αυτοκράτορας του έδωσε τον τίτλο του πρίγκιπα. Από το 1912 - γκενρό.

## Παραπομπές



## Βιβλιογραφία

* 
* 
* 
* 
* 

## Εξωτερικοί σύνδεσμοι

* Ояма
* Ояма (дополнение к статье)
* 
* 
* 

Κατηγορία:Γκενρό
Κατηγορία:Ιππότες της Λεγεώνας της Τιμής
Κατηγορία:Μαρκήσιοι της Ιαπωνίας
Κατηγορία:Δούκες της Ιαπωνίας
Κατηγορία:Πρίγκιπες της Ιαπωνίας
Πέτρος Τατούλης

Ο **Πέτρος Τατούλης** (1953) είναι Έλληνας ιατρός και πολιτικός. Διετέλεσε βουλευτής Αρκαδίας και υφυπουργός με τη Νέα Δημοκρατία, και Περιφερειάρχης Πελοποννήσου.

## Βιογραφικά στοιχεία
### Προσωπική ζωή και σπουδές
Γεννήθηκε στις 6 Μαρτίου 1953 στο Καστρί Κυνουρίας. Σπούδασε Ιατρική στο Πανεπιστήμιο Αθηνών. Έχει εργαστεί ως χειρουργός στο Παναρκαδικό Νοσοκομείο, στο Αρεταίειο Νοσοκομείο Αθηνών και στην Πανεπιστημιακή Κλινική του Γενικού Κρατικού Νοσοκομείου Πειραιά.

Είναι νυμφευμένος με την ιατρό Σοφία Λουτσίου και έχει τρεις κόρες και έναν γιο.

### Πολιτική σταδιοδρομία
Αρχικά ήταν στέλεχος του Επαναστατικού Κομμουνιστικού Κινήματος Ελλάδας. Εξελέγη βουλευτής Αρκαδίας με τη Νέα Δημοκρατία το 1990 και επανεξελέγη κατά τα έτη 1993, 1996, 2000, 2004 και 2007. Διετέλεσε Υφυπουργός Πολιτισμού στην κυβέρνηση του Κώστα Καραμανλή στο διάστημα 2004-2006. Ως Υφυπουργός Πολιτισμού συνέβαλε σε δύο σημαντικές αρχαιολογικές έρευνες για τη μελέτη του Μηχανισμού των Αντικυθήρων  και του Παπύρου του Δερβενίου.

Στις 10 Νοεμβρίου 2008 διεγράφη από το κόμμα και την κοινοβουλευτική ομάδα της Νέας Δημοκρατίας λόγω της κριτικής που ασκούσε στο έργο της κυβέρνησης.

Στις αυτοδιοικητικές εκλογές 2010 ήταν ανεξάρτητος υποψήφιος Περιφερειάρχης Πελοποννήσου με τη στήριξη του ΠΑΣΟΚ και του ΛΑΟΣ και εξελέγη με ποσοστό 52,53%. Στις αυτοδιοικητικές εκλογές του 2014 επανεξελέγη Περιφερειάρχης Πελοποννήσου, όντας ανεξάρτητος αλλά με την στήριξη του κόμματος της Νέας Δημοκρατίας, με ποσοστό που προσέγγισε το 60%. Στις περιφερειακές εκλογές του 2019 συγκέντρωσε 46,41% στον δεύτερο γύρο και δεν επανεξελέγη.

## Παραπομπές


Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Έλληνες χειρουργοί
Κατηγορία:Βουλευτές Αρκαδίας
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Κατηγορία:Έλληνες υφυπουργοί Πολιτισμού
Κατηγορία:Περιφερειάρχες Πελοποννήσου
Κατηγορία:Περιφερειακοί Σύμβουλοι ανά την Ελλάδα
Δήμος Πύδνας - Κολινδρού

Ο **Δήμος Πύδνας – Κολινδρού** (πληθυσμός: 15.179 κάτοικοι σύμφωνα με την απογραφή του 2011) είναι καλλικρατικός δήμος της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπάρχόντων δήμων Αιγινίου, Κολινδρού, Μεθώνης και Πύδνας. 

Έδρα του είναι το Αιγίνιο και ιστορική έδρα ο Κολινδρός.

## Δημοτικές ενότητες
### Δημοτική Ενότητα Αιγινίου
: ** Δημοτική Κοινότητα Αιγινίου ** [ 4.345 ]  
::* το Αιγίνιο [ 4.153 ]  
::* η Μεγάλη Γέφυρα [ 192 ]  
: ** Τοπική Κοινότητα Καταχά ** -- ο Καταχάς [ 524 ]

### Δημοτική Ενότητα Κολινδρού
: ** Δημοτική Κοινότητα Κολινδρού ** [ 3.032 ]
::* ο Κολινδρός [ 2.822 ]
::* τα Παλιάμπελα [ 210 ]
: ** Τοπική Κοινότητα Καστανέας ** -- η Καστανιά [ 249 ]
: ** Τοπική Κοινότητα Λιβαδίου ** -- το Λιβαδί [ 235 ]
: ** Τοπική Κοινότητα Ρυακίων ** -- τα Ρυακία [ 367 ]

### Δημοτική Ενότητα Μεθώνης
: ** Τοπική Κοινότητα Μακρυγιάλου ** [ 1.706 ]  
::* η Αρχαία Πύδνα [ 25 ]
::* ο Μακρύγιαλος [ 1.681 ]  
: ** Τοπική Κοινότητα Μεθώνης ** [ 1.022 ]  
::* ο Αγιάννης [ 42 ]
::* η Μεθώνη [ 699 ]  
: ** Τοπική Κοινότητα Νέας Αγαθουπόλεως ** -- η Νέα Αγαθούπολη [ 267]
: ** Τοπική Κοινότητα Παλαιού Ελευθεροχωρίου ** -- το Παλαιό Ελευθεροχώρι [ 455 ]

### Δημοτική Ενότητα Πύδνας
: ** Τοπική Κοινότητα Αλωνίων ** -- τα Αλώνια [ 641 ]
: ** Τοπική Κοινότητα Παλαιόστανης ** [ 476 ]
::* η Μικρή Μηλιά [ 32 ]
::* η Παλαιόστανη [ 444 ]
: ** Τοπική Κοινότητα Πύδνας ** [ 1.206 ]
::* η Αλυκή [ 34 ]
::* το Κίτρος [ 1.172 ]
: ** Τοπική Κοινότητα Σφενδαμίου ** -- το Σφενδάμι [ 935 ]

## Δήμαρχοι

## Παραπομπές


## Εξωτερικοί σύνδεσμοι
* 
* 
* Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010

Κατηγορία:Δήμοι της Περιφέρειας Κεντρικής Μακεδονίας
Γιάννης Σγουρός

Ο **Γιάννης Σγουρός** (Θεσσαλονίκη, 1952) είναι Έλληνας πολιτικός, αθλητής και προπονητής της καλαθοσφαίρισης.

## Βιογραφικά στοιχεία
### Πρώτα χρόνια και αθλητική σταδιοδρομία
Γεννήθηκε στην Θεσσαλονίκη το 1953. Από το 1964, ξεκίνησε να αγωνίζεται στην ομάδα καλαθοσφαίρισης του Έσπερου Θεσσαλονίκης. Μετά τον θάνατο του πατέρα του το 1970, μεταβαίνει στην Αθήνα, όπου προσλαμβάνεται αρχικά ως κλητήρας στον τραπεζικό ομίλο της Alpha Τράπεζα Πίστεως, όπου στην συνέχεια αναδεικνύεται ως ανώτερο στέλεχος της τράπεζας. Παράλληλα, υπήρξε αθλητής της ομάδας καλαθοσφαίρισης από το 1971 έως το 1980 στο Μίλωνα Νέας Σμύρνης που αγωνιζόταν στην Α2 Εθνική κατηγορία, ενώ από το 1972 ως το 1981 υπήρξε προπονητής των παιδικών και εφηβικών τμημάτων και έπειτα την αγωνιστική περίοδο 1971 με 1971, προπονητής της ομάδας καλαθοσφαίρισης των ανδρών. Τον επόμενο χρόνο, ανέλαβε την προεδρία του αθλητικού συλλόγου, θέση στην οποία παρέμεινε έως το 1996. Από 1984 έως το 1996, υπήρξε παράλληλα πρόεδρος της Ελληνικής Ομοσπονδίας Άρσης Βαρών (ΕΟΑΒ). Το 1987, υπήρξε πρώτος αντιπρόεδρος της Ευρωπαϊκής Ομοσπονδίας Άρσης Βαρών, ενώ τον επόμενο χρόνο ανέλαβε την αντίστοιχη θέση στην Διεθνή Ομοσπονδία.

### Πολιτική σταδιοδρομία
Η ενεργή ενασχόλησή του με τον αθλητισμό, σταματά όταν αναλαμβάνει από τις 23 Οκτωβρίου 1996 γενικός γραμματέας Αθλητισμού του υπουργείου Πολιτισμού. Παράλληλα με την θέση του παράγοντα στις ομοσπονδίες άρσης βαρών σε ευρωπαϊκό και διεθνές επίπεδο, συμμετείχε στην επιτροπή διεκδίκησης των Ολυμπιακών Αγώνων από το 1996 έως το 1997, υπήρξε ταυτόχρονα μέλος της Ελληνικής Ολυμπιακής Επιτροπής από το 1996, και έπειτα μέλος της οργανωτικής επιτροπής από το 1998 έως το 2001. Στην θέση του γενικού γραμματέα Αθλητισμού παρέμεινε έως το 2001. Το 2002, εκλέγεται στις αυτοδιοικητικές εκλογές νομάρχης Αθηνών, θέση στην οποία παρέμεινε μέχρι την κατάργηση της νομαρχίας με την εφαρμογή της αυτοδιοικητικής μεταρρύθμισης του σχεδίου Καλλικράτης το 2010. Το 2009, ανακηρύχθηκε ισόβιος γενικός γραμματέας της Παγκόσμιας Ομοσπονδίας Άρσης Βαρών. Στις αυτοδιοικητικές εκλογές του 2010, υπήρξε υποψήφιος περιφερειάρχης της Αττικής με τη στήριξη του Πανελληνίου Σοσιαλιστικού Κινήματος (ΠΑΣΟΚ) με το οποίο και εκλέχθηκε ως ο πρώτος αιρετός περιφερειάρχης.

## Προσωπική ζώη

Είναι παντρεμένος με τη Φανή Σγουρού και έχουν τρία παιδιά.

## Παραπομπές


## Πηγές
* Ιστοσ. Περιφέρειας Αττικής, Βιογραφικό Περιφερειάρχη, Ανακτήθηκε στις 16 Μαρτίου 2013
* Ιστοσ. ΠΑΣΟΚ, Βιογραφικό Σημείωμα του Γιάννη Σγουρού (Αρχείο), Δημοσιεύτηκε 13 Οκτωβρίου 2010, Ανακτήθηκε στις 16 Μαρτίου 2013

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Εισαχθέντες στο Hall of Fame της IWF 
Κατηγορία:Νομάρχες Αθηνών
Κατηγορία:Περιφερειάρχες Αττικής
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Γραμματική της Γερμανικής

Η **Γραμματική της [[Γερμανική γλώσσα|Γερμανικής γλώσσας]]** αποτελεί τον κορμό μιας γλώσσας που ανήκει στην ομάδα των δυτικών γερμανικών γλωσσών όπως επίσης τα Αγγλικά, τα Ολλανδικά και τα Αφρικάανς.

Ανά τον κόσμο τα Γερμανικά ομιλούνται περίπου από 105 εκατομμύρια ομιλητές ως μητρική γλώσσα και  σχεδόν 80 εκατομμύρια ομιλητές ως μη-μητρική γλώσσα. Η επίσημη γερμανική γλώσσα διδάσκεται ευρέως στα σχολεία, τα πανεπιστήμια και στα Ινστιτούτα Γκαίτε σε όλον τον κόσμο, καθώς και σε ιδιωτικά φροντιστήρια. 

## Το γερμανικό αλφάβητο
Το γερμανικό αλφάβητο είναι εύκολο να μαθευτεί ως προς τη γραφή, μιας και είναι ολόιδιο με το αγγλικό, η ονομασία όμως και η προφορά των γραμμάτων διαφέρει.

## Ειδική προφορά κάποιων γραμμάτων με ούμλάουτ (οι ειδικοί τόνοι στα γερμανικά που αλλάζουν την προφορά ενός γράμματος), ομάδων φωνηέντων και συνδυασμών συμφώνων

## Οι προσωπικές αντωνυμίες στην ονομαστική πτώση (ως υποκείμενα δηλαδή)

## Τα τρία πιο σημαντικά ρήματα (βοηθητικά) των γερμανικών στον Ενεστώτα
Η γερμανική γλώσσα έχει τρία βοηθητικά ρήματα (όχι ομαλά) με τα οποία σχηματίζουμε όλους τους χρόνους εκτός του Ενεστώτα και του Παρατατικού. 

## Μακρά και βραχέα φωνήεντα

Κατηγορία:Γραμματική
Κατηγορία:Γλώσσες της Γερμανίας
Ινκόνιτο

Με τον διεθνή όρο **ινκόνιτο** , όρος προερχόμενος εκ της ιταλικής "incognito" και όχι απ΄  ευθείας εκ της λατινικής "incognitus", όπου οι περισσότεροι τον εκφέρουν λανθασμένα «**ινκόγνιτο**», χαρακτηρίζεται γενικά η παρεχόμενη δυνατότητα επίσημης ανωνυμίας πολύ σημαντικών προσώπων που κινούνται σχετικά ελεύθερα σε ορισμένους τόπους και για συγκεκριμένο χρόνο.

Ειδικότερα ως όρος του διεθνούς δικαίου και της διπλωματίας χαρακτηρίζονται με αυτόν οι διάφορες διελεύσεις,  ηγεμόνων και συγγενών αυτών καθώς και πολιτικών προσώπων, από μια χώρα «εξ ανάγκης», που δεν διατηρούν διπλωματικές σχέσεις ή που διατηρούν αλλά βρίσκονται για διάφορους λόγους σε κάποια ένταση. Επίσης με τον ίδιο όρο χαρακτηρίζονται επισκέψεις των παραπάνω προσώπων για διάφορους λόγους, όπως τουριστικούς, συμμετοχής σε συνέδρια,  ή άλλες κοινωνικές ή θρησκευτικές τελετές κ.λπ. σε χώρες, που όμως έχουν ιδιωτικό χαρακτήρα.

Κατά τις «ινκόνιτο διελεύσεις» από ξηρά, θάλασσα ή αέρα (υπερπτήση), κατά το ακολουθούμενο διεθνές εθιμικό δίκαιο ανταλλάσσονται χαιρετισμοί μεταξύ αυτών των προσώπων και των ομολόγων τους της χώρας την οποία διέρχονται. Κατά δε τις «ινκόνιτο επισκέψεις» δεν αποδίδονται στα εν λόγω πρόσωπα οι κατά εθιμοτυπία προβλεπόμενες τιμές, πλην όμως παρέχονται κάθε δυνατές διευκολύνσεις και μέτρα ασφαλείας αυτών.

Γενικά η έννοια του ινκόνιτου, ή ινκόγνιτου όπως τελικά έχει επικρατήσει εσφαλμένα,  έχει τον χαρακτήρα της επίσημης ανωνυμίας και όχι μιας κρυφής ή ύποπτης διέλευσης, ή επίσκεψης προς εξαπάτηση επί της επίσημης ιδιότητας. Περισσότερο η έννοια αυτή απαλλάσσει τα εν λόγω πρόσωπα από διάφορες κινητοποιήσεις δημόσιες, π.χ. τελετές, καταθέσεις στεφάνων κ.λπ. που προβλέπονται στις επίσημες παρουσίες, ή δημοσιογράφων, ή φωτορεπόρτες, ή κοινού κ.λπ. καθώς και για διάφορους άλλους λόγους (ασφαλείας, αποφυγής δημοσιοποίησης επίσκεψης κ.λπ.). Στη προκειμένη περίπτωση τα πρόσωπα που κινούνται ινκόνιτο δεν φέρουν εξωτερικά σύμβολα της επίσημης ιδιότητάς τους ούτε και τα μέσα με τα οποία μετακινούνται (σημαίες, εμβλήματα, θυρεοί κ.λπ.).

Στη πράξη συμβαίνει πολλές φορές κατά τις επίσημες επισκέψεις αρχηγών χωρών ή άλλων πολύ υψηλόβαθμων προσώπων διεθνών οργανισμών να περιλαμβάνεται και κάποιος χρόνος ινκόνιτης παραμονής, για τουριστικούς ή άλλους λόγους ελεύθερης επιλογής επισκέψεων ή μετακινήσεων.

* Για τις ινκόνιτο διελεύσεις ή επισκέψεις ενημερώνεται προηγουμένως  σχετικά το Υπουργείο Εξωτερικών μέσω των πρεσβειών, το οποίο και με τη σειρά του δίνει ανάλογες εντολές σε δημόσιες υπηρεσίες, και τοπικές αρχές μέσω των προϊσταμένων υπουργείων.

## Δείτε επίσης
* Ετεροδικία
* VIP

## Πηγές
* "Μεγάλη Ελληνική Εγκυκλοπαίδεια" τομ.ΙΓ, σελ.61.
* Α. Ζιμπουλάκη "Διεθνές Δίκαιο" § Εθιμικό διεθνές δίκαιο σελ.209.

Κατηγορία:Διεθνές Δίκαιο
Κατηγορία:Εθιμοτυπία
Κατηγορία:Διπλωματία
Μάρθα Φριντζήλα

Η **Μάρθα Φριντζήλα** (γενν. 7 Απριλίου 1972, Ελευσίνα) είναι Ελληνίδα τραγουδίστρια, ηθοποιός και σκηνοθέτης.

## Βιογραφία
Γεννήθηκε στην Ελευσίνα. Διετέλεσε καθηγήτρια υποκριτικής στη Δραματική Σχολή του Εθνικού Θεάτρου (2006–2012). Είναι ιδιοκτήτρια και υπεύθυνη του χώρου τέχνης και εκπαίδευσης Baumstrasse και ιδρύτρια του Αττικού Σχολείου Αρχαίου Δράματος.

Έχει συνεργαστεί με καλλιτέχνες όπως η Μαρία Φαραντούρη, η Χάρις Αλεξίου, η Ελευθερία Αρβανιτάκη, η Τάνια Τσανακλίδου, η Λένα Πλάτωνος, οι Mode Plagal, ο Νίκος Ξυδάκης, ο Θανάσης Παπακωνσταντίνου, ο Φοίβος Δεληβοριάς, οι Χαΐνηδες και ο Μιχάλης Γρηγορίου.

## Καλλιτεχνική πορεία
Ως σκηνοθέτρια συνεργάστηκε με το Εθνικό Θέατρο, το Πανεπιστήμιο Αθηνών, το Θέατρο του Νέου Κόσμου και το Θέατρο Πορεία.

Από το 1993 δουλεύει ως επαγγελματίας ηθοποιός στο Εθνικό Θέατρο αλλά και σε δημοτικά και ιδιωτικά θέατρα ανεβάζοντας παραστάσεις αρχαίου, σύγχρονου δράματος και μουσικού θεάτρου.

Από το 1999 είναι σκηνοθέτρια της ομάδας "Δρόμος με Δέντρα" με την οποία ανέβασε τον Ίωνα του Ευριπίδη, τον Ξένο του Ράινερ Μαρία Ρίλκε, την Κληρονομιά του Μαριβώ, τον Έρωτα της Λιουντμίλλα Πετρουσέφσκαγια και τον Αίαντα του Σοφοκλή (Κρατήρας 2003-6).

Ανήκει στο δυναμικό του χώρου τέχνης Κρατήρας και στο μουσικό συγκρότημα The Walter Testa Music Company.

Από το 1999 διδάσκει φωνητική και ψυχολογία της φωνής σε ηθοποιούς, τραγουδιστές, εργαστήρια και θεατρικές ομάδες.

Το καλοκαίρι του 2003 εμφανίστηκε με το συνθέτη Θ. Παπακωνσταντίνου σε συναυλίες στην Ελλάδα και την Κύπρο. To 2007 - 2008 εμφανίστηκε στο ΜΕΤΡΟ με το Κubara Project. To 2009 συνεργάστηκε με την Τάνια Τσανακλιδου στο ΜΕΤΡΟ και με τη Λένα Πλάτωνος.

Το 2010 περιόδευσε μαζί με την Χάρις Αλεξίου στην Ελλάδα και την Κύπρο. Τον Νοέμβριο του ίδιου χρόνου εμφανίστηκε στο Παλλάς μαζί με την Ελευθερία Αρβανιτάκη και τον Τάσση Χριστογιαννόπουλο σε τραγούδια του Νίκου Ξυδάκη.

Το 2011 εμφανίστηκε στο Gazarte μαζι με τον Νίκο Ξυδάκη και σε παραστάσεις στο Baumstrasse studio μαζί με τον Παναγιώτη Τσεβά.

## Προσωπική ζωή
Είναι παντρεμένη με τον μουσικό και ζωγράφο Βασίλη Μαντζούκη.

## Δισκογραφία

## Πηγές
*Www.marthaf.eu  
*www.alexiou.gr 
* http://www.marthaf.eu/content/view/32/45/ 

Κατηγορία:Ελληνίδες τραγουδίστριες
Κατηγορία:Ελληνίδες ηθοποιοί θεάτρου
Κατηγορία:Έλληνες σκηνοθέτες θεάτρου
Κατηγορία:Καθηγητές της Δραματικής Σχολής του Εθνικού Θεάτρου
Ενεσέ Ναϊμέχεν (ποδοσφαιρικός σύλλογος)

Η **Ενεσέ** (Ολλανδικά: *Nijmegen Eendracht Combinatie*, N.E.C.), γνωστή ως **Ναϊμέγκεν**, είναι ποδοσφαιρικός σύλλογος από το Ναϊμέχεν, της Ολλανδίας. Τα χρώματα της ομάδας είναι το κόκκινο, το πράσινο και το μαύρο. Ιδρύθηκε το 1900 και προέρχεται από την ένωση των συλλόγων Έεντραχτ και Ναιμέχεν. Η έδρα της ομάδας είναι το ΜακΝτος Χόφερσταντιον με χωρητικότητα 12.500 θέσεις. Η 'Ενεσέ' την σεζόν 2020-2021 αγωνίστηκε στην Εέρστε Ντιβίζιε αλλα κέρδισε την άνοδο στην Έρεντιβιζι. Αναφορικά με την ονομασία της ομάδας οι οπαδοί της θεωρούν προσβλητικό να αποκαλεί κάποιος την ομάδα 'ΝΕΚ' και χαρακτηριστικά λένε ότι : "Η 'ΝΕΚ' είναι εδώ (δείχνοντας τον αυχένα που στα ολλανδικά σημαίνει *nek*), ενώ η 'Ενεσέ' είναι εδώ (δείχνοντας την καρδιά).

## Ιστορία

Η N.E.C. ιδρύθηκε από εργάτες που κατοικούσαν στις υποβαθμισμένες συνοικίες του Ναϊμέχεν. Το 1900 το ποδόσφαιρο ήταν ήδη αρκετά δημοφιλές, αλλά θεωρούνταν τότε ως ελιτίστικη δραστηριότητα. Στις 15 Νοεμβρίου του 1900, κάποιοι εργάτες που συνήθιζαν να παίζουν ποδόσφαιρο στην Βααλκάντε (Ολλανδικά:Waalkade) αποφασίζουν να ιδρύσουν ένα ποδοσφαιρικό σύλλογο και του δίνουν το όνομα Έεντραχτ, που στα Ολλανδικά σημαίνει ενότητα. Το όνομα **N.E.C.** καθιερώθηκε το 1903 όταν η Έεντραχτ ενώθηκε με την Ναιμέχεν.

## Διακρίσεις

Η Ενεσέ ήταν φιναλίστ στο Κύπελλο Ολλανδίας τις χρονιές 1972-73, 1982-83, 1993-94, 1999-00, όπου αντιμετώπισε κατά σειρά την ΝΑΚ Μπρέντα, τον ΑΦΚ Άγιαξ, την Φέγενορντ και την Ρόντα ΤΚΚ. Παρά την παρουσία της σε 4 τελικούς Κυπέλλου δεν έχει καταφέρει μέχρι σήμερα να κατακτήσει το τρόπαιο.Τη σεζόν 2007-2008 κατέλαβε την πρώτη θέση στα πλέι-οφ του πρωταθλήματος Ολλανδίας και προκρίθηκε στο Κύπελλο Ουέφα.  Η χρονιά 2008-2009 θεωρείται από τις πιο επιτυχημένες στην ιστορία του συλλόγου αφού η Ενεσέ κατάφερε να φτάσει μέχρι τους 32 του Κυπέλλου Ουέφα όπου και αποκλείστηκε από την ομάδα του Αμβούργου. Η υψηλότερη θέση που έχει κατακτήσει η ομάδα στο Ολλανδικό πρωτάθλημα είναι η 5η τη σαιζόν 2002-2003.

right|thumb|300px|Χόφερστάντιον

## Αντιπαλότητες

Οι αγώνες με την Φίτεσε του Άρνεμ, ομάδα στην οποία αγωνίστηκε με ιδιαίτερη επιτυχία στο παρελθόν ο Νίκος Μαχλάς, έχουν ξεχωριστό χαρακτήρα καθώς παραδοσιακά υπάρχει αντιπαλότητα μεταξύ των δύο ομάδων. Τα ντέρμπι μεταξύ τους ονομάζονται 'Ντε Χέλντερσε Ντέρμπι' αφού οι δύο σύλλογοι είναι οι σημαντικότεροι στην επαρχία του Χέλντερλαντ.

## Χορηγοί

Από το 2008 στην διαφήμιση της φανέλας της ομάδας εμφανίζεται το Κράτος του Κουρασάο.

## Η Ενεσέ στην Ευρώπη

## Ρεκόρ

## Σύνθεση της ομάδας 2012-2013

## Παραπομπές



## Εξωτερικοί σύνδεσμοι

*Η επίσημη ιστοσελίδα της Ενεσέ (Ολλανδικά)

Ναιμέχεν
Κατηγορία:Ιδρύσεις αθλητικών συλλόγων το 1900
Ν
Κατηγορία:Ιδρύσεις ποδοσφαιρικών ομάδων το 1900
Ντέιβ Φρούντενταλ

Ο **Ντέιβιντ Ντουάν "Ντέιβ" Φρούντενταλ** ()· γεννήθηκε 12 Οκτωβρίου 1950), ήταν ο 31ος Κυβερνήτης του Ουαϊόμινγκ. Δημοκρατικός, επανεκλέχθηκε στην δεύτερη θητεία του στις 7 Νοεμβρίου 2006 και ανακοίνωσε στις 4 Μαρτίου 2010 ότι δεν θα προσπαθούσε να διεκδικήσει τρίτη θητεία ως Κυβερνήτης.

## Βιογραφία
### Εκπαίδευση και πρώιμη ζωή
Ο Φρούντενταλ γεννήθηκε στην Θερμόπολις, την έδρα της Κομητεία Hot Springs στο βόρειο κεντρικό Ουαϊόμινγκ, έβδομος από οκτώ παιδιά, και μεγάλωσε σε μια φάρμα βόρεια της πόλης. Αποφοίτησε το 1973 από το Κολλέγιο Άμερστ στο Άμερστ, στην Μασσαχουσέτη, με πτυχίο στα οικονομικά. Αφού αποφοίτησε εισήλθε στο Τμήμα Οικονομικού Σχεδιασμού και Ανάπτυξης ως οικονομολόγος και αργότερα έγινε ο διευθυντής σχεδιασμού της πολιτείας για τον Κυβερνήτη Έντγκαρ Χέρσλερ.

Ο Φρούντενταλ εισήλθε στο University of Wyoming College of Law, λαμβάνοντας το πτυχίο νομικής το 1980, και προχώρησε σε ιδιωτική εξάσκηση. Το 1994, διορίσθηκε U.S. Attorney μετά από πρόταση του τότε Κυβερνήτη Μάικ Σάλλιβαν. Ο Φρούντενταλ άφησε το πόστο του U.S. Attorney τον Μάιο 2001.

Στις 2 Απριλίου 2008, ο Φρούντενταλ υποστήριξε τον Δημοκρατικό Μπάρακ Ομπάμα από το Ιλινόις για το προεδρικό χρίσμα του κόμματος, έχοντας παραθέσει το "στυλ ηγεσίας του Ομπάμα και το πόσο ανοιχτός είναι στη συζήτηση." Ο Ομπάμα κέρδισε τα προκριματικά του Ουαϊόμινγκ με διαφορά 61,44-37,83 επί της Γερουσιαστή των ΗΠΑ Χίλαρι Ρόνταμ Κλίντον της Νέας Υόρκης.

## Προσωπική ζωή
Ο Φρούντενταλ είναι νυμφευμένος με την Νάνσι Ντ. Φρούντενταλ, ιθαγενή του Κόντυ, η οπποία υπηρετεί ως δικαστής στο United States District Court for the District of Wyoming. Έχουν τέσσερα παιδιά: τον Ντόναλντ, τον Χίλαρι, τον Μπρετ, aκαι την Κέιτι.

## Εκλογική ιστορία

## Σημειώσεις


## Εξωτερικοί σύνδεσμοι

*Wyoming Governor Dave Freudenthal *official state site*
*Dave for Governor *official campaign site*

Κατηγορία:Κυβερνήτες του Ουαϊόμινγκ
C2H7P

Ο μοριακός τύπος **C<sub>2</sub>H<sub>7</sub>P** μπορεί να αναφέρεται στα ακόλουθα δύο (2) ισομερή:
# Αιθανοφωσφαμίνη ή **αιθυλοφωσφάνιο** με σύντομο συντακτικό τύπο CH3CH2PH2
# P-μεθυλομεθανοφωσφαμίνη ή **διμεθυλοφωσφάνιο** με σύντομο συντακτικό τύπο CH3PHCH3

Κατηγορία:Αποσαφηνίσεις χημικών τύπων
Σαϊγκό Τσουγκουμίτι

Ο Σαϊγκό Τσουγκουμίτι (), 1 Ιουνίου 1843, Καγκοσίμα — 18 Ιουλίου 1902, Τόκιο) ήταν Ιάπωνας πολιτικός και στρατιωτικός, Στρατηγός και Στρατάρχης του Αυτοκρατορικού Στρατού της Ιαπωνίας και Ναύαρχος του Αυτοκρατορικού Στόλου της Ιαπωνίας. Ήταν μέλος της ομάδας των γκενρό. Μεγαλύτερος αδερφός του Σαϊγκό Τακαμόρι και μέλος των Σαμουράι.

## Παραπομπές



## Πηγές

### Βιβλία

* 
* 
* 
* 

### Εξωτερικοί σύνδεσμοι

* 
* 

Κατηγορία:Γκενρό
Κατηγορία:Ιάπωνες στρατιωτικοί
Κατηγορία:Ιάπωνες πολιτικοί
Κατηγορία:Ιππότες της Λεγεώνας της Τιμής
Κατηγορία:Μαρκήσιοι της Ιαπωνίας
Γιαμαγκάτα Αριτόμο

Ο **Γιαμαγκάτα Αριτόμο** (, 14 Ιουνίου 1838, Χάγκι — 1 Φεβρουαρίου 1922, Τόκιο) Επίτιμο Μέλος του Τάγματος της Αξίας ήταν Ιάπωνας στρατιωτικός και πολιτικός, ο οποίος καταγόταν από οικογένεια Σαμουράι, ο 3ος και ο 9ος Πρωθυπουργός της Ιαπωνίας, πρίγκιπας (1907) και γκενρό. Στον πόλεμο Ιαπωνίας-Ρωσίας ήταν Διοικητής του Κυρίου Συμβουλίου. 

## Βιβλιογραφία
*
*
*
*

## Εξωτερικοί σύνδεσμοι
* 

Κατηγορία:Γκενρό
Κατηγορία:Πρωθυπουργοί της Ιαπωνίας
Κατηγορία:Κόμητες της Ιαπωνίας
Κατηγορία:Μαρκήσιοι της Ιαπωνίας
Κατηγορία:Δούκες της Ιαπωνίας
Κατηγορία:Πρίγκιπες της Ιαπωνίας
Κουρόντα Κιγιοτάκα

Ο **Κουρόντα Κιγιοτάκα** ( - 9 Νοεμβρίου 1840—23 Αυγούστου 1900) ήταν Ιάπωνας πολιτικός, ο 2ος Πρωθυπουργός της Ιαπωνίας, μέλος οικογένειας των Σαμουράι και γκενρό.

## Βιβλιογραφία
* Auslin, Michael R. *Negotiating with Imperialism: The Unequal Treaties and the Culture of Japanese Diplomacy*. Harvard University Press (2006). ISBN 0-674-02227-0
* Jansen, Marius B. *Emergence of Meiji Japan, The (Cambridge History of Japan).* Cambridge University Press (2006). ISBN 0-521-48405-7
* Jansen, Marius B. *The Making of Modern Japan*. Belknap Press; New Ed edition (October 15, 2002). ISBN 0-674-00991-6
* Keene, Donald. *Emperor Of Japan: Meiji And His World, 1852-1912*. Columbia University Press (2005). ISBN 0-231-12341-8
* Sims, Richard. *Japanese Political History Since the Meiji Renovation 1868-2000*. Palgrave Macmillan. ISBN 0-312-23915-7

## Εξωτερικοί σύνδεσμοι
* 

Κατηγορία:Γκενρό
Κατηγορία:Πρωθυπουργοί της Ιαπωνίας
Ματσουκάτα Μασαγιόσι

Ο **Ματσουκάτα Μασαγιόσι** (), 25 Φεβρουαρίου 1835 — 2 Ιουλίου 1924) ήταν Ιάπωνας πολιτικός, μέλος οικογένειας Σαμουράι, ο 4ος και ο 6ος Πρωθυπουργός της Ιαπωνίας, γκενρό, κόμης, μαρκήσιος και πρίγκιπας.

## Πηγές
* Matsukata, Masayoshi. *Report on the Adoption of the Gold Standard in Japan*. Adamant Media Corporation (November 30, 2005). ISBN 1-4021-8236-8.

## Εξωτερικοί σύνδεσμοι
* 

Κατηγορία:Γκενρό
Κατηγορία:Πρωθυπουργοί της Ιαπωνίας
Κατηγορία:Κόμητες της Ιαπωνίας
Κατηγορία:Μαρκήσιοι της Ιαπωνίας
Κατηγορία:Δούκες της Ιαπωνίας
Κατσούρα Ταρό

Ο **Κατσουρά Ταρό** (), 4 Ιανουαρίου 1848 - 10 Οκτωβρίου 1913) ήταν Ιάπωνας πολιτικός που καταγόταν από οικογένεια Σαμουράι, στρατηγός του Αυτοκρατορικού Στρατού της Ιαπωνίας, ο 7ος Υπουργός Άμυνας, ο 11ος (καθώς επίσης και ο 13ος και 15ος) Πρωθυπουργός της Ιαπωνίας. Έλαβε τα αξιώματα του κόμη και του γκενρό.

## Πηγές
*

## Εξωτερικοί σύνδεσμοι
* 

Κατηγορία:Γκενρό
Κατηγορία:Πρωθυπουργοί της Ιαπωνίας
Κατηγορία:Κόμητες της Ιαπωνίας
Κατηγορία:Μαρκήσιοι της Ιαπωνίας
Κατηγορία:Πρίγκιπες της Ιαπωνίας
Οικονομική ιστορία

**Οικονομική ιστορία** είναι η μελέτη της εξέλιξης των οικονομικών φαινομένων από ιστορική προοπτική. Η ανάλυση στην οικονομική ιστορία γίνεται χρησιμοποιώντας συνδυασμό της ιστορικής μεθόδου, των στατιστικών μεθόδων και της εφαρμογής της οικονομικής θεωρίας σε ιστορικές καταστάσεις. Το αντικείμενο περιλαμβάνει τομείς, όπως: η ιστορία της βιομηχανίας, η νομισματική ιστορία και μπορεί να παρουσιάζει επικάλυψη με τομείς, όπως: η κοινωνική ιστορία, η δημογραφία και η δημογραφική ιστορία.

## Εξωτερικοί σύνδεσμοι

Κατηγορία:Ιστορία
Κατηγορία:Ιστορία ανά θέμα
*
Κατηγορία:Τομείς της ιστορίας
Κατηγορία:Ακαδημαϊκοί κλάδοι
Χρήστος Αναστασίου (Θεσσαλονικέας)

Ο **Χρήστος Αναστασίου** ήταν οπλαρχηγός της Ελληνικής Επανάστασης του 1821 από τη Θεσσαλονίκη.
## Βιογραφικά στοιχεία
Ο Χρήστος Αναστασίου γεννήθηκε στα τέλη του 18ου αιώνα στη Θεσσαλονίκη. Συμμετείχε στην Ελληνική επανάσταση του 1821 ως οπλαρχηγός, τόσο στη Μακεδονία, όσο και στη Νότια Ελλάδα. Πήρε μέρος σε πολλές μάχες κατά τη διάρκεια της επανάστασης, ως αξιωματικός και σημαιοφόρος. Κατατάχθηκε στην 7η τάξη αξιωματικών του Ελληνικού στρατού. 
## Αναφορές
* Οι εις τα μητρώα των αγωνιστών του 1821, αναγραφόμενοι Μακεδόνες, Γεώργιος Χ. Χιονίδης, Εταιρεία Μακεδονικών Σπουδών, Θεσσαλονίκη

Κατηγορία:Οπλαρχηγοί του 1821
Κατηγορία:Έλληνες αξιωματικοί του Στρατού Ξηράς
Astacos PPC

Με την ονομασία  **Astacos PPC** φέρονταν κοινοπραξία εταιριών κατασκευής και λειτουργίας μεγάλου εργοστασίου ηλεκτροπαραγωγής στη περιοχή Αστακού Αιτωλοακαρνανίας με χρήση υγροποιημένου πετρελαϊκού αερίου (LPG) και υγροποιημένου φυσικού αερίου (LNG), τελικής ισχύος 1100 μεγαβάτ, εξαιρετικά δυσανάλογα μεγάλη για τα δεδομένα της οικονομικής και ενεργειακής κλίμακας της Ελλάδας.

Στη κοινοπραξία αυτή συμμετείχαν η γερμανική εταιρία συμβούλων "Rosebud Energie Deutschland GmbH" με ποσοστό 33%, η λιβανο-παλαιστινιακών συμφερόντων εταιρία "Sabbagh abd Khoury Sal" (S&K), γνωστή και ως "CCC" (ή θρι Σι), με ποσοστό επίσης 33 %, καθώς και οι καταριανές εταιρίες "Qatar Petroleum International" με ποσοστό 23% και η "Qatar Electricity & Water Co" με το υπόλοιπο ποσοστό 11%.  Το σύνολο της επένδυσης αυτής άγγιζε το ποσό των 3,5 δισεκατομμυρίων ευρώ.

Στην επένδυση αυτή προβλέπονταν επίσης κατασκευή μεγάλων σταθμών αποθήκευσης και επαναεριοποίησης υγροποιημένων αερίων (δεξαμενές), καθώς και μελλοντική σύνδεση του εργοστασίου με τον αγωγό φυσικού αερίου Τουρκίας Ελλάδας Ιταλίας που θα διέρχεται από την Ηγουμενίτσα. Από ελληνικής πλευράς εταίρος του έργου φέρονταν η "ΝΑΒΙΠΕ" Αστακού της οποίας ιδιοκτήτες είναι οι ελληνικές τράπεζες Πειραιώς, Εμπορική και Άλφα Μπανκ.

Την υλοποίηση της επένδυσης αυτής επρόκειτο ν΄ αναλάβει η εταιρία Qatar Petroleum  International, η οποία και αποτελεί τον επενδυτικό βραχίονα της κρατικής εταιρίας πετρελαίου και φυσικού αερίου του Κατάρ, της Qatar Petroleum.

Τελικά η επένδυση αυτή ματαιώθηκε, σύμφωνα με πληροφορίες που έδωσε η πρώτη εταιρία της κοινοπραξίας (των συμβούλων) και που εκπροσωπείται στην Ελλάδα από τον Ιωάννη Αντωνιάδη, λόγω των υπέρμετρων αξιώσεων της λιβανο-παλαιστινιακής εταιρείας S&K για παροχή μεγάλων εκπτώσεων επί της τιμής του καυσίμου αερίου, εκ μέρους των καταριανών εταιριών, που αν και δεν ήταν αναγκαίες για τη βιωσιμότητα της επένδυσης χαρακτηρίστηκαν από τους υπολοίπους εταίρους ως παράλογες.

## Πηγές
* Εφημερίδα "Τύπος της Κυριακής" φ.24 Οκτωβρίου 2010 σελ.15.

Κατηγορία:Δήμος Αστακού
Κατηγορία:Εγκαταστάσεις παραγωγής ενέργειας
730 Αθανασία

Η **Αθανασία (Athanasia)** είναι ένας αστεροειδής στο εσωτερικό μέρος της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,493. Ανακαλύφθηκε το 1912 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την ελληνική λέξη για την έννοια της αθανασίας.

## Φυσικά χαρακτηριστικά
Τα φυσικά χαρακτηριστικά της Αθανασίας είναι άγνωστα.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αθανασια
732 Τγιλάκι

Ο **Τγιλάκι (Tjilaki)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,33. Ανακαλύφθηκε το 1912 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη, και πήρε το όνομά του από το ποτάμι Τγιλάκι της Ινδονησίας, που διαρρέει τη Μαλαμπάρ.

## Φυσικά χαρακτηριστικά
Η μέση διάμετρος του Τγιλάκι εκτιμάται σε 37,6 ως 39,8 χιλιόμετρα. Το άλβεδό του είναι 0,041 ή 0,0655 σύμφωνα με άλλη εκτίμηση. Ο Τγιλάκι περιστρέφεται γύρω από τον εαυτό του μία φορά κάθε 12 ώρες και 20 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τγιλακι
733 Μοκία

Η **Μοκία (Mocia)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,011. Ανακαλύφθηκε το 1912 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά του από το παρατσούκλι *Μοκ* του γιου του Βολφ, του Βέρνερ.

## Φυσικά χαρακτηριστικά
Η μέση διάμετρος της Μοκίας εκτιμάται σε 88,4 χιλιόμετρα. Ο φασματικός τύπος της είναι **CF** (ανθρακούχος), ενώ το άλβεδό της είναι 0,0542. Η Μοκία περιστρέφεται γύρω από τον εαυτό της μία φορά κάθε 11 ώρες και 21 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μοκια
734 Μπέντα

Η **Μπέντα (Benda)** είναι ένας αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,762. Ανακαλύφθηκε το 1912 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από το όνομα της συζύγου του, της Άννα Μπέντα (Anna Benda).

## Φυσικά χαρακτηριστικά
Η μέση διάμετρος της Μπέντα εκτιμάται σε 70,82 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0464. Η Μπέντα περιστρέφεται γύρω από τον εαυτό της μία φορά κάθε 7 ώρες και 6 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μπεντα
Βαλκανικοί αγώνες καλαθοσφαίρισης ανδρών

## Ιστορία
Οι Βαλκανικοί Αθλητικοί Αγώνες διεξήχθησαν για πρώτη φορά το 1929, ως πρεσβευτές της ειρήνης και της φιλίας μεταξύ των λαών της Χερσονήσου του Αίμου, έτσι ώστε να συσφιχθούν οι μεταξύ τους σχέσεις. Από το 1959 μεταξύ των άλλων αθλημάτων εισήχθη στους αγώνες και το μπάσκετ με εισηγητές τους για τη Βουλγαρία τον Σ. Ντιμιτρώφ, για τη Ρουμανία τον Ι. Δημητρίου, για την Τουρκία τον Μ. Σένκερ, για τη Γιουγκοσλαβία τον Μπόρισλαβ Στάνκοβιτς και για την Ελλάδα τον τότε πρόεδρο του ΣΕΓΑΣ, Απόστολο Νικολαΐδη.

Οι αγώνες καλαθοσφαίρισης αντιμετωπίστηκαν ως ιδιαίτερη πρόκληση για την κάθε χώρα, ειδικά τα πρώτα χρόνια αποτελούσαν ένα σημαντικό γεγονός για τα άθλημα τις καλαθοσφαίρισης των συμμετεχουσών χωρών. Οι αποστολές παρουσιάζονταν με τις πλήρης συνθέσεις και τους βασικούς αθλητές. Ο θεσμός όμως σταδιακά οδηγήθηκε σε παρακμή και έλαβε τέλος μετά το 1990.

Εκτός από τους αγώνες στην κατηγορία των ανδρών διεξάγονταν από το 1963 Βαλκανικοί Αγώνες καλαθοσφαίρισης εφήβων, από το 1966 Βαλκανικοί Αγώνες καλαθοσφαίρισης γυναικών και μετά από πρόταση της Ελλάδας από το 1980 Βαλκανικοί Αγώνες καλαθοσφαίρισης παίδων. Οι Βαλκανικοί Αγώνες καλαθοσφαίρισης εφήβων, νεανίδων, παίδων και κορασίδων εξακολουθούν να διεξάγονται.

## Οι κατατάξεις

## Παραπομπές


## Εξωτερικοί σύνδεσμοι
*Όλοι οι αγώνες της Εθνικής Ελλάδος στο Βαλκανικό Πρωτάθλημα
*Η Ελλάδα κατακτά το Βαλκανικό Πρωτάθλημα - Αθλητική Ηχώ 19/9/1979, σελ.1-2

Κατηγορία:Αθλητισμός στα Βαλκάνια
Κατηγορία:Διεθνείς αθλητικές διοργανώσεις της Ευρώπης
Τήλεφος της Ινδίας

Ο **Τήλεφος** υπήρξε βασιλιάς του ινδοελληνικού βασιλείου, μάλλον μικρής διάρκειας στην Γανδάρα. Πότε ακριβώς βασίλεψε δεν είναι γνωστό, οι ιστορικοί υποθέτουν ότι βασίλεψε περί τα μέσα του 1ου αιώνα π.Χ..

## Βιβλιογραφία
* A. K. Narain: *The Indo-Greeks.* Oxford 1957, S. 147
* William W. Tarn: *The Greeks in Bactria and India*. Cambridge 1951, S. 333, 496–497

Κατηγορία:Έλληνες Βασιλείς Βακτρίας & Ινδίας
Περιβόλια Κισσάμου

Τα **Περιβόλια** είναι χωριό και έδρα ομώνυμης κοινότητος του Δήμου Κισάμου στην Περιφερειακή Ενότητα Χανίων της Κρήτης.

## Γεωγραφικά στοιχεία
Τα Περιβόλια βρίσκονται στην επαρχία Κισσάμου του νομού Χανιών στην ορεινή έκταση της δυτικής Κρήτης, στις βόρειες πλαγιές του όρους Άγιος Δικαίος σε υψόμετρο 450 μέτρων. Παλιότερα επί Κρητικής πολιτείας υπήρχε στην περιφέρεια μας ως Δήμος Ιναχωρίου. Το αρχαίο αυτό τοπωνύμιο  προέκυψε από παραφθορά και έγινε 9 χωριά. Τα Περιβόλια είναι το δεύτερο χωριό της κοιλάδας που ανοίγεται από την ανατολή προς την δύση. Πρώτο είναι το Λούχι χειμώνα καλοκαίρι η ηλιόλουστη αυτή στενόμακρη κοιλάδας έχει ευχάριστο κλήμα, φιλοξενεί οκτώ από τα δώδεκα χωριά του τέως και νυν δήμου Ιναχωρίου, κοινός ποταμός συγκεντρώνει τα νερά των πηγών και εκβάλει στον όρμο Στόμιο που απέχει περίπου 10 χιλιόμετρα  από το χωριό.
Παράλληλα με το ποτάμι υπάρχει άσφαλτος δρόμος που περνώντας μέσα από τα χωριά Βάθη και Πλοκαμιανά οδηγεί στην Μονή Παναγίας Χρυσοσκαλίτισσας και στο ξακουστό πλέον Ελαφονήσι.

## Ιστορικά στοιχεία
Το χωριό κατοικείται από τα αρχαία χρόνια. Τάφοι ελληνορωμαϊκής περιόδου και της εποχής που άκμασε η Πολυρίνεια με αξιόλογα ευρήματα (αγγεία κτερίσματα κ.τ.λ.) που βρέθηκαν σε τάφους σε διάφορα σημεία μέσα στο χωριό το μαρτυρούν. Η τοπική γραφτή ιστορία αρχίζει από την ενετική εποχής. Μετά την προδοσία των Ενετών στον Αλυκιανό Χανιών και την δολοφονία των Κρητών επαναστατών, οι ενετοί παρέδωσαν τα νεκρά σώματα του αρχηγού της επανάστασης Καντανολέοντος και του γιου του Πέτρου για να τα θάψουν μακριά από τα ενετικά σύνορα. Οι κρητικοί μετέφεραν με συνοδεία μεγάλη (θρηνωδών και κηδευτών) στην μονή Αγίου Νικολάου εις το Ιναχώριον όπου ζούσε και ένας μοναχός συγγενής εκ μητρός του ιδίου του Καντανολέοντος. Η Μονή αυτή του Αγίου Νικολάου είναι το σημερινό κεντρικό νεκροταφείο του χωριού έχει βυζαντινό μικρό εκκλησάκι με αρχιτεκτονική αψίδα στο θόλο κομψό καμπαναριό.

## Διοικητικά
Τα Περιβόλια αναφέρονται επίσημα το 1925 με το ΦΕΚ 27Α - 31/01/1925 να προσαρτώνται στην κοινότητα Έλους. Το 1949 με το ΦΕΚ 151Α - 09/07/1949 ορίστηκαν έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, αποτελούν την κοινότητα Περιβολίων Κισσάμου  που υπάγεται στη δημοτική ενότητα Ιναχωρίου του δήμου Κισσάμου και σύμφωνα με την απογραφή του 2011 έχουν 39 κατοίκους.

*Δείτε: *'Κοινότητα Περιβολίων Κισσάμου**'

## Παραπομπές


Κατηγορία:Δήμος Κισάμου
Κατηγορία:Χωριά της περιφερειακής ενότητας Χανίων
731 Σόργκα

Η **Σόργκα (Sorga)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,434. Ανακαλύφθηκε το 1912 από τον Γερμανό αστρονόμο Άνταμ Μάσινγκερ, που παρατηρούσε από τη Χαϊδελβέργη, και πήρε το όνομά της από την ινδονησιακή λέξη *surga*, που σημαίνει «ουρανός».

## Φυσικά χαρακτηριστικά
Η μέση διάμετρος της Σόργκα εκτιμάται σε 41,78 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1436. Η Σόργκα περιστρέφεται γύρω από τον εαυτό της μία φορά κάθε 8 ώρες και 11 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Σοργκα
Ερυθρός Ποταμός (Ασία)

Ο **Ερυθρός Ποταμός** (Βιετναμέζικα: *Sông Hồng*, Κινέζικα: * 红河 *, pinyin: *Hóng Hé*) γνωστός και ως **Σονγκ Κάι** (Sông Cái, στα Βιετναμέζικα σημαίνει Μητρικός Ποταμός) ή **Ποταμός Γιουάν** (Κινέζικα), είναι ποτάμι της Νοτιοανατολικής Ασίας που διασχίζει τις χώρες της Λαϊκής Δημοκρατίας της Κίνας και του Βιετνάμ και χύνεται στον Κόλπο του Τονκίν, στη Θάλασσα της Νότιας Κίνας.

## Φυσικά χαρακτηριστικά

Το συνολικό μήκος του ποταμού είναι 1.149 χιλιόμετρα, από τα οποία 639 χιλιόμετρα βρίσκονται στο έδαφος της Λαϊκής Δημοκρατίας της Κίνας και 510 χιλιομέτρων στο έδαφος της Σοσιαλιστικής Δημοκρατίας του Βιετνάμ. Ο Ερυθρός Ποταμός είναι γνωστός για τις βίαιες πλημμύρες του, με τις μεγάλες εποχιακές διακυμάνσεις του όγκου των νερών του. Για τον λόγο αυτό, η γη στο δέλτα του ποταμού, προστατεύεται από ένα πολύπλοκο δίκτυο αναχωμάτων που δημιουργήθηκαν από τον 11ο αιώνα. Ο μεγαλύτερος καταγραμμένος αριθμός ροής παρατηρήθηκε το 1945 (37.000 m³/s).

## Ροή

250px|thumb|Ο Ερυθρός Ποταμός και οι παραπόταμοί του.

Ο Ερυθρός Ποταμός ξεκινά από επαρχία Γιουνάν της Κίνας, στα βουνά νότια της πόλης Νταλί, σε υψόμετρο 1.776 μέτρων. Η ροή του είναι προς τα νοτιοανατολικά, περνώντας μέσα από μειονοτικές περιοχές των Ντάι πριν εγκαταλείψει την Κίνα μέσω της Αυτόνομης Επαρχίας του Γιουνάν Honghe. Εισέρχεται στο Βιετνάμ από την επαρχία Λαο Κάι. Μέρος του αποτελεί διεθνή σύνορα μεταξύ της Κίνας και του Βιετνάμ.

Στα πεδινά, κοντά στην πόλη Βιέτ Τρι, το ποτάμι και οι παραπόταμοί του απλώνονται δημιουργώντας το Δέλτα του Ερυθρού Ποταμού. Οι δύο κύριοι παραπόταμοί του είναι ο Λο (Βιετναμέζικα: Sông Lô) και ο Μαύρος Ποταμός (ή ποταμός Ντα - Βιετναμέζικα: sông Đà). Στη συνέχεια περνά από την πρωτεύουσα του Βιετνάμ Ανόι, πριν καταλήξει στον Κόλπο του Τονκίν.

## Οικονομία

Το όνομα του ποταμού οφείλεται στο κόκκινο προς καφέ χρώμα από τα λασπώδη νερά του. Ο Ερυθρός Ποταμός είναι γνωστός για τις βίαιες πλημμύρες του, με τις μεγάλες εποχιακές διακυμάνσεις του όγκου των νερών του. Το δέλτα του είναι μια σημαντική γεωργική περιοχή του Βιετνάμ, με το μεγαλύτερο μέρος του να καλλιεργείται από ρύζι. Η γη προστατεύεται από ένα πολύπλοκο δίκτυο αναχωμάτων. Κατά μήκος του έχει επίσης δημιουργηθεί και ένας αριθμός από υδροηλεκτρικά φράγματα.

Τον 19ο αιώνα, ο ποταμός ήταν μια προσοδοφόρα εμπορική οδός προς την Κίνα, που η σημασία της προσέλκυσε την προσοχή των Γάλλων, με αποκορύφωμα την κατάληψη του Βιετνάμ ως μέρος της Γαλλικής Ινδοκίνας το 1885. Κατά την περίοδο του Πολέμου του Βιετνάμ, η περιοχή του ποταμού γνώρισε αρκετούς βομβαρδισμούς. 
  
Από το 2004, το Δέλτα του Ερυθρού Ποταμού έχει ενταχθεί στο πρόγραμμα MAB της UNESCO, για την προστασία της βιόσφαιράς του. Επίσης πραγματοποιούνται διάφορα αντιπλημμυρικά έργα.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Κίνας
Κατηγορία:Γεωγραφία του Βιετνάμ
Κατηγορία:Διεθνείς ποταμοί της Ασίας
C3H9N

Ο μοριακός τύπος **C<sub>3</sub>H<sub>9</sub>N**, με μοριακή μάζα 59,1103 ± 0,0032 amu,  μπορεί να αναφέρεται στις ακόλουθες τέσσερεις (4) ισομερείς αζωτούχες οργανικές ενώσεις με βαθμό ακορεστότητας 0:
# 1-προπαναμίνη ή (1-**)προπυλαμίνη**, με ημισυντακτικό τύπο **CH<sub>3</sub>CH<sub>2</sub>CH<sub>2</sub>NH<sub>2</sub>** και αριθμό CAS 107-10-8.
# 2-προπαναμίνη ή **ισοπροπυλαμίνη** ή **2-προπυλαμίνη**,  με ημισυντακτικό τύπο **CH<sub>3</sub>CH(NH<sub>2</sub>)CH<sub>3</sub>** και αριθμό CAS 75-31-0.
# N-μεθυλαιθαναμίνη ή **αιθυλομεθυλαμίνη** με ημισυντακτικό τύπο **CH<sub>3</sub>CH<sub>2</sub>NHCH<sub>3</sub>** και αριθμό CAS 624-78-2.
# N.N-διμεθυλομεθαναμίνη ή **τριμεθυλαμίνη** με ημισυντακτικό τύπο **(CH<sub>3</sub>)<sub>3</sub>N** και  αριθμό CAS 75-50-3.

Κατηγορία:Αποσαφηνίσεις χημικών τύπων
Κατηγορία:C3
Κατηγορία:Οργανικές αμίνες
Κατηγορία:Κορεσμένες ενώσεις
C3H9P

Ο μοριακός τύπος **C<sub>3</sub>H<sub>9</sub>P** μπορεί να αναφέρεται στα ακόλουθα τέσσερα (4) ισομερή:
# Προπανοφωσφαμίνη-1 ή **προπυλοφωσφάνιο** με σύντομο συντακτικό τύπο CH3CH2CH2PH2
# Προπανοφωσφαμίνη-2 ή **ισοπροπυλοφωσφάνιο** με σύντομο συντακτικό τύπο CH3CH(PH2)CH3
# P-μεθυλαιθανοφωσφαμίνη ή **αιθυλομεθυλοφωσφάνιο** με σύντομο συντακτικό τύπο CH3CH2PHCH3
# P,P-διμεθυλομεθανοφωσφαμίνη ή **τριμεθυλοφωσφάνιο** ή **τριμεθυλοφωσφίνη** με σύντομο συντακτικό τύπο (CH3)3P